ddrg/super_eurlex huggingface dataset:
A Tanács 2536/97/EK rendelete

(1997. december 16.)

a friss vagy fagyasztott hasított juh közösségi szabványminőségének meghatározásáról szóló 338/91/EGK rendelet, valamint a hasított juhok közösségi osztályozási rendszeréről és a nyers vagy fagyasztott hasított juh közösségi szabványminőségének meghatározásáról szóló 2137/92/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a juhhús és a kecskehús piacának közös szervezéséről szóló, 1989. szeptember 25-i 3013/89/EGK tanácsi rendeletre [1] és különösen annak 4. cikke (2) bekezdésére,

tekintettel a Bizottság javaslatára,

mivel a 338/91/EGK tanácsi rendeletet [2] az 1997-es gazdasági év végéig – a vágott testek közösségi osztályozási szabványainak megalkotásáig – kell alkalmazni; mivel a jelenlegi közösségi szabványminőségnek a kérdéses szabványokkal történő felváltása tekintetében nem történt kellő előrelépés; mivel a jelenlegi szabványminőséget továbbra is fenn kell tartani;

mivel a 2137/92/EGK rendelet [3] végrehajtásáról szóló bizottsági jelentés következtetéseinek figyelembevételével a maga a Tanács által kitűzött cél, azaz a közösségi osztályozási rendszer – ha lehetséges, még az 1999-es gazdasági év folyamán, de legkésőbb 2000. január 1-jéig történő – kötelezővé tétele a Közösségen belüli kereskedelemre feljogosított valamennyi közösségi vágóhíd számára pillanatnyilag nem tartható; e cél felülvizsgálatának lehetőségét azonban fenn kell tartani annak a beszámolónak az alapján, amelyet a Bizottság 2002. július 31-ig nyújt be;

mivel az árjelentés előmozdítása érdekében a tagállamokat fel kell hatalmazni arra, hogy a 2137/92/EGK rendelet III. mellékletében található C kategóriát két további részre bontsák,

ELFOGADTA EZT A RENDELETET:

1. cikk

A 338/91/EGK rendelet 2. cikkének második albekezdését el kell hagyni.

2. cikk

A 2137/92/EGK rendelet a következőképpen módosul:

1. a 3. cikk (3) bekezdése a következő albekezdéssel egészül ki:

"A III. mellékletben előírt osztályozási rendszert alkalmazó tagállamok felhatalmazást kapnak a C kategória két alkategóriára történő felbontására;"

2. A 9. cikk helyébe a következő rendelkezés lép:

"9. cikk

A Bizottság, amennyiben lehetséges, a kérelem kötelezővé tétele céljából, ezeknek az intézkedéseknek a hatásáról – szükség esetén megfelelő javaslatokkal kiegészítve – legkésőbb 2002. július 31-ig jelentést terjeszt a Tanács elé, különösen a vágott testek osztályozási rendszere tekintetében."

3. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. december 16-án.

a Tanács részéről

az elnök

F. Boden

[1] HL L 289., 1989.10.7., 1. o. A legutóbb az 1589/96/EK rendelettel (HL L 206., 1996.8.16., 25. o.) módosított rendelet.

[2] HL L 41., 1991.2.14., 1. o. A legutóbb az 1278/94/EK rendelettel (HL L 140., 1994.6.3., 5. o.) módosított rendelet.

[3] HL L 214., 1992.7.30., 1. o. A legutóbb az 1278/94/EK rendelettel módosított rendelet.

--------------------------------------------------
A Bizottság 395/98/EK rendelete

(1998. február 19.)

a tagállami halfogásokra vonatkozó információk feljegyzésére vonatkozó részletes szabályok megállapításáról szóló 2807/83/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2635/97/EK rendelettel [1] módosított, a közös halászati politika ellenőrző rendszerének létrehozásáról szóló, 1993. október 12-i 2847/93/EGK tanácsi rendeletre [2] és különösen annak 19e. cikke (5) bekezdésére,

mivel a 779/97/EK tanácsi rendelet [3] 1998. január 1-jétől kezdődő hatállyal rendelkezéseket vezet be a Balti-tengeren végzett halászati erőkifejtés igazgatására;

mivel a 2635/97/EK rendelet módosította a 2847/93/EGK rendeletet, hogy biztosítsa a Balti-tengeren végzett halászati erőkifejtés igazgatására vonatkozó rendelkezésekkel való összhangot,

mivel ezek a módosítások többek között a halászati erőkifejtésről a halászati naplóba feljegyzendő adatokról szóló rendelkezésekkel kapcsolatosak;

mivel a legutóbb a 2945/95/EK rendelettel [4] módosított 2807/83/EK bizottsági rendelet [5] szabályokat állapít meg a tagállami halfogásokra vonatkozó információk feljegyzéséről;

mivel a 2847/93/EGK rendelet 19e. cikke (5) bekezdésének megfelelően a halászati tevékenységre vonatkozó információk halászati naplóba történő feljegyzésének részletes szabályait a 779/97/EK rendeletben említett, a halászati erőkifejtés igazgatására vonatkozó rendelkezések végrehajtása érdekében meg kell állapítani;

mivel a 2807/83/EGK rendeletet ennek megfelelően módosítani kell;

mivel az e rendeletben előírt intézkedések összhangban vannak a Halászati és Akvakultúra-ágazati Irányítóbizottság véleményével,

ELFOGADTA EZT A RENDELETET:

1. cikk

A 2807/83/EGK rendelet a következőképpen módosul:

1. az 1a. cikk (1) bekezdése a következő szöveggel egészül ki "a 685/95/EK tanácsi rendelet" szavak után: "és a 779/97/EK tanácsi rendelet 1. cikkében [6].,";

2. a VIa. mellékletben:

- a

"Célfajok csoportjai"

oszlop a következővel egészül ki:

"ANADRÓM ÉS ÉDESVÍZI | Lazac, tengeri pisztráng és édesvízi halak"; |

- a

"Tevékenységi övezetek"

oszlop a következővel egészül ki:

"T : IBSFC területek (22-32 alkörzetek)

U : 3 irányítási egység [7]

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 1988. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. február 19-én.

a Bizottság részéről

Emma Bonino

a Bizottság tagja

[1] HL L 356., 1997.12.31., 14. o.

[2] HL L 261., 1993.10.20., 1. o.

[3] HL L 113., 1997.4.30., 1. o.

[4] HL L 308., 1995.12.21., 18. o.

[5] HL L 276., 1983.10.10., 1. o.

[6] HL L 113., 1997., 04.30., 1. o

[7] Az északi szélesség 59°30'-től északra lévő 29., 30. és 31. alkörzet."

--------------------------------------------------
A Tanács 2460/98/EK, ESZAK, Euratom rendelete

(1998. november 12.)

a közlekedési támogatás fizetésére jogosító helyek jegyzékéről, a támogatás legmagasabb összegéről és a támogatás nyújtásának szabályairól szóló 7/66/Euratom, 122/66/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösségek egységes Tanácsát és egységes Bizottságát létrehozó szerződésre,

tekintettel a Bizottság javaslatára,

mivel, tekintettel az Európai Közösségek tisztviselőinek személyzeti szabályzatáról és egyéb alkalmazottainak alkalmazási feltételeiről szóló 259/68/EGK, Euratom, ESZAK rendelet módosításáról szóló, 1998. november 12-i 2458/98/EK, ESZAK, Euratom tanácsi rendeletre és az egyéb, a javadalmazás, a nyugdíjak és más anyagi jogosultságok euróban történő megállapítása tekintetében rájuk vonatkozó rendeletekre [1], a 7/66/Euratom, 122/66/EGK rendeletet [2] módosítani szükséges,

ELFOGADTA EZT A RENDELETET:

1. cikk

A 7/66/Euratom, 122/66/EGK rendeletben a "belga frank" kifejezés helyébe "euró" kifejezés lép, és a belga frankban kifejezett összegek helyébe azokkal egyenértékű, euróban kifejezett összegek lépnek, a Tanács által elfogadott átváltási árfolyamon.

Az összegek kerekítésére vonatkozó, az euró bevezetésével kapcsolatos egyes rendelkezésekről szóló, 1997. június 17-i 1103/97/EK tanácsi rendeletben [3] meghatározott szabályokat kell alkalmazni.

2. cikk

1999. január 1-jén, e rendelet alapján, a Bizottság hatályba lépteti a 7/66/Euratom, 122/66/EGK rendeletben szereplő, belga frankban kifejezett összegek euróra történő átváltását; ezeket az értékeket 1999. januárjában az Európai Közösségek Hivatalos Lapjában ki kell hirdetni.

3. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1999. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. november 12-én.

a Tanács részéről

az elnök

E. Hostasch

[1] HL L 307., 1998.11.17., 1. o.

[2] HL L 150., 1966.8.12., 2751/66. o.

[3] HL L 162., 1997.6.19., 1. o.

--------------------------------------------------
A Bizottság 1061/98/EK rendelete

(1998. május 25.)

a vaj csökkentett áron való értékesítéséről, valamint a cukrászati termékek, jégkrém és egyéb élelmiszerek előállításához használt tejszínre, vajra és vajkoncentrátumra vonatkozó támogatásról szóló 2571/97/EK bizottsági rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1587/96/EK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (6) bekezdésére, 12. cikke (3) bekezdésére és 28. cikkére,

mivel a 2571/97/EK bizottsági rendelet [3] 11. cikke megállapítja a rendelet 1. cikkében említett termékek feldolgozására és végtermékbe történő bedolgozására rendelkezésre álló határidőt; mivel a határidő hossza pillanatnyilag olyan tényező, amely a spekulációs célú ügyleteket serkenti; mivel a határidőt ezért csökkenteni kell;

mivel a jelenlegi piaci helyzet mellett az ajánlatok jóhiszeműségének biztosítása érdekében a 2571/97/EK rendelet 17. cikkének (1) bekezdésében említett pályázati biztosítékot tonnánként 350 ECU-re kell emelni;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2571/97/EK rendelet a következőképpen módosul:

1. a 11. cikkben a "hat hónap" szavak helyébe a "három hónap" szavak lépnek;

2. a 17. cikk (1) bekezdésében a "180 ECU" szavak helyébe a "350 ECU" szavak lépnek.

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. május 25-én.

a Bizottság részéről

Franz Fischler

a Bizottság tagja

[1] HL L 206., 1996.8.16., 21. o.

[2] HL L 148., 1968.6.28., 13. o.

[3] HL L 350., 1997.12.20., 3. o.

--------------------------------------------------
A Bizottság 618/98/EK rendelete

(1998. március 18.)

a 3066/95/EK tanácsi rendelet által érintett intézkedéseknek a sertéshúságazatra vonatkozó alkalmazása szabályainak megállapításáról szóló 1898/97/EK rendelet módosításáról, valamint a 2698/93/EGK és az 1590/94/EK rendeletek hatályon kívül helyezéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1595/97/EK rendelettel [1] módosított, az egyes mezőgazdasági termékekre vonatkozó engedmények közösségi vámkontingens formájában történő meghatározásáról, valamint a többoldalú kereskedelmi tárgyalások uruguayi fordulója során kötött Mezőgazdasági Megállapodás figyelembevétele céljából az Európai Megállapodásokban szabályozott egyes mezőgazdasági engedmények önálló és átmeneti intézkedésként történő kiigazításáról szóló, 1995. december 22-i 3066/95/EK tanácsi rendeletre [2] és különösen annak 8. cikkére,

tekintettel a legutóbb a 3290/94/EK rendelettel [3] módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [4] és különösen annak 22. cikkére,

mivel az 1898/97/EK bizottsági rendelet [5] meghatározza a 3066/95/EK rendelet intézkedéseinek a sertéshúságazatban történő alkalmazására vonatkozó részletes szabályokat;

mivel az 1898/97/EK rendelet 4. cikke (3) bekezdése előírja, hogy a tagállamoknak a behozatali engedélyek iránt benyújtott kérelmekről öt munkanapon belül kell értesíteniük a Bizottságot; mivel minden más, a sertéshúságazatban alkalmazott behozatali szabályozás értelmében ezt az információt három napon belül kell szolgáltatni; mivel ezt a két időtartamot – a különböző behozatali szabályozások jó működtetését elősegítendő – összhangba kell hozni;

mivel az e rendeletben előírt intézkedések összhangban vannak a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1989/97/EK rendelet 4. cikke (3) bekezdésében az "ötödik" szó helyébe a "harmadik" szó lép.

2. cikk

Ez a rendelet 1998. április 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. március 18-án.

a Bizottság részéről

Franz Fischler

a Bizottság tagja

[1] HL L 216., 1997.8.8., 1. o.

[2] HL L 328., 1995.12.30., 31. o.

[3] HL L 349., 1994.12.31., 105. o.

[4] HL L 282., 1975.11.1., 1. o.

[5] HL L 267., 1997.9.30., 58. o.

--------------------------------------------------
A Bizottság 1298/98/EK rendelete

(1998. június 23.)

a kenhető zsírokra vonatkozó előírások megállapításáról szóló 2991/94/EK tanácsi rendelet, valamint a tej és tejtermékek forgalmazása során használt megnevezések védelméről szóló 1898/87/EGK tanácsi rendelet alkalmazására vonatkozó egyes részletes szabályok megállapításáról szóló 577/97/EK rendelet módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a kenhető zsírokra vonatkozó előírások megállapításáról szóló, 1994. december 5-i 2991/94/EK tanácsi rendeletre [1] és különösen annak 8. cikkére,

tekintettel a legutóbb Ausztria, Finnország és Svédország csatlakozási okmányával módosított, a tej és a tejtermékek forgalmazása során használt megnevezések védelméről szóló, 1987. július 2-i 1898/87/EGK tanácsi rendeletre [2] és különösen annak 4. cikke (2) bekezdésére,

mivel a legutóbb a 623/98/EK [3] rendelettel módosított 577/97/EK [4] bizottsági rendelet úgy rendelkezik, hogy a II. mellékletben leírt zsírtartalom-nyilatkozat ellenőrzésére szolgáló módszer alkalmazása előtt időt enged a tapasztalatszerzésre;

mivel annak érdekében, hogy végrehajtás során a gazdasági szereplők által jelzett nehézségek fényében a módszer megvalósíthatóságának részletesebb vizsgálatára kerülhessen sor, el kell halasztani azt az időpontot, amelytől a módszert alkalmazni kellene;

mivel az e rendeletben előírt intézkedések összhangban vannak az érintett irányítóbizottságok véleményével,

ELFOGADTA EZT A RENDELETET:

1. cikk

Az 577/97/EK rendelet a következőképpen módosul:

A 2. cikk (3) bekezdésében az "1998. július 1." dátum helyébe az "1999. január 1." dátum lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. június 23-án.

a Bizottság részéről

Franz Fischler

a Bizottság tagja

[1] HL L 316., 1994.12.9., 2. o.

[2] HL L 182., 1987.7.3., 36. o.

[3] HL L 85., 1998. 3.20., 3. o.

[4] HL L 87., 1997.4.2., 3. o.

--------------------------------------------------
Hivatalos Lap L 120 , 23/04/1998 o. 0010 - 0010



A Bizottság 843/98/EK rendelete (1998. április 22.) a kidöntendő alma-, körte-, őszibarack- és nektarinfákkal beültetett, támogatható területek tagállamok közti felosztása tekintetében a 2200/97/EK tanácsi rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a közösségi alma-, körte-, őszibarack- és nektarintermelés fejlesztéséről szóló, 1997. október 30-i 2200/97/EK tanácsi rendeletre [1] és különösen annak 1. cikke (2) bekezdésére, mivel a 2200/97/EK rendelet 1. cikkének (2) bekezdése felosztja a tagállamok között azt a területet, amelyre az említett rendelet 1. cikkének (1) bekezdésében előirányzott fakidöntési támogatás adható; mivel az említett rendelet 1. cikkének (2) bekezdése rögzíti a szóban forgó felosztás módosítására alkalmazható eljárást és a módosítás korlátait; mivel a Bizottsághoz 1998. április 1-jéig beérkezett információk alapján a fakidöntési támogatás iránti kérelmek egyes tagállamokban a fenti rendelet 1. cikkének (2) bekezdésében említett területnél kisebb területet érintenek; mivel az alma- és körtefák, valamint az õszibarack- és nektarinfák tekintetében az igénybe nem vett támogatás a terület nagysága alapján az alma- és körtefák esetében eléri a 630, az õszibarack- és nektarinfák esetében pedig az 1264 hektárt; mivel ezeket a területeket át kell csoportosítani azokra a tagállamokra, ahol a kérelmekben érintett területek nagysága meghaladja a fent említett rendelet 1. cikkének (2) bekezdésében rögzített értékeket, és elsődlegesen is azokra a tagállamokra, amelyekben – a termeléssel összevetve – százalékosan a legszélesebb körű csökkentést tervezik; mivel ajánlatos a körülbelül 50 hektár vagy annál nagyobb területek átcsoportosítása; mivel az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével, ELFOGADTA EZT A RENDELETET: 1. cikk A 2200/97/EK rendelet 1. cikkének (2) bekezdésében szereplő táblázat helyébe a következő táblázat lép: "Tagállam | Alma és körte (ha) | Őszibarack és nektarin (ha) | Belgium | 118 | — | Németország | 894 | 3 | Dánia | — | — | Görögország | 599 | 2780 | Spanyolország | 1412 | 2564 | Franciaország | 3181 | 1414 | Írország | — | — | Olaszország | 2389 | 2994 | Luxemburg | — | — | Hollandia | 593 | — | Ausztria | 139 | 19 | Portugália | 325 | 226 | Finnország | 5 | — | Svédország | 40 | — | Egyesült Királyság | 305 | —" | 2. cikk Ez a rendelet az Európai Közösségek Hivatalos Lapjában való kihirdetését követő harmadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1998. április 22-én. a Bizottság részéről Franz Fischler a Bizottság tagja [1] HL L 303., 1997.11.6., 3. o. --------------------------------------------------
A Tanács 183/1999/EK, ESZAK, Euratom rendelete

(1999. január 25.)

a Számvevőszék tagjai javadalmazásának meghatározásáról szóló 2290/77/EGK, Euratom, ESZAK rendelet módosításáról szóló 840/95/EK, Euratom, ESZAK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 188b. cikke (8) bekezdésére,

tekintettel az Európai Szén- és Acélközösséget létrehozó szerződésre, és különösen annak 45b. cikke (8) bekezdésére,

tekintettel az Európai Atomenergia-közösséget létrehozó szerződésre, és különösen annak 160b. cikke (8) bekezdésére,

mivel a Tanács feladata a Számvevőszék elnöke és tagjai illetményének, juttatásainak és nyugdíjának meghatározása;

mivel a 840/95/EK, Euratom, ESZAK rendelet [1] a javadalmazásokkal és a hivatali szolgálat megszűnésekor biztosított átmeneti juttatással kapcsolatban módosította a 2290/77/EGK, Euratom, ESZAK rendelet [2] rendelkezéseit, és a 2. cikkben előírta, hogy a hatálybalépése időpontjában szerzett nyugdíjak ne módosuljanak általa;

mivel az Elsőfokú Bíróság az 1998. szeptember 30-i T-121/97 ügyben hozott ítéletében megállapította, hogy a fenti rendelet 2. cikke jogellenes volt, és következésképpen, e joellenes helyzet orvoslása érdekében, a 840/95/EK, Euratom, ESZAK rendeletet módosítani szükséges,

ELFOGADTA EZT A RENDELETET:

1. cikk

A 840/95/EK, Euratom, ESZAK rendelet a következőképpen módosul. A 2. cikk helyébe a következő szöveg lép:

"2. cikk

Ez a rendelet nem módosítja az 1993. november 1. előtt szerzett nyugdíjakat."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. január 25-én.

a Tanács részéről

az elnök

J. Fischer

[1] HL L 85., 1995.4.19., 10. o.

[2] HL L 268., 1977.10.20., 1. o. A legutóbb a 840/95/EK, Euratom, ESZAK rendelettel módosított rendelet.

--------------------------------------------------
A Bizottság 754/1999/EK rendelete

(1999. április 12.)

a baromfihús tekintetében a 3665/87/EGK, a 3719/88/EGK és az 1372/95/EK rendeletektől eltérő különleges rendelkezések meghatározásáról szóló 293/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2916/95/EK bizottsági rendelettel [1] módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [2] és különösen annak 3. cikke (2) bekezdésére, 8. cikke (12) bekezdésére és 15. cikkére,

mivel a 293/1999/EK bizottsági rendelet [3] különleges intézkedéseket vezet be egyes export ügyletek szabályozására az 1998 augusztusának második fele óta az orosz piacon felmerült problémákat követően;

mivel továbbra is nehézségek vannak az orosz piacon, és mivel az így kialakult helyzet jelentősen befolyásolja az érintett piaci szereplők ezen rendeltetési helyre történő exportlehetőségeit; mivel ennek megfelelően a fentiek káros következményeit korlátozni kell különleges intézkedések elfogadásával, amelyek engedélyezik, hogy a két kategória valamelyikére adott kiviteli engedélyeket megkülönböztetés nélkül lehessen használni mindkét kategóriára;

mivel a fejlemények ismeretében ennek a rendeletnek azonnal hatályba kell lépnie, és 1998. november 18-tól alkalmazni kell;

mivel az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

A 293/1999/EGK rendelet 2. cikke a következő bekezdéssel egészül ki:

"A fent említett kiviteli engedélyek megkülönböztetés nélkül felhasználhatók a 3. és/vagy a 4. kategóriába tartozó exportra."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1998. november 18-tól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. április 12-én.

a Bizottság részéről

Franz Fischler

a Bizottság tagja

[1] HL L 305., 1995.12.19., 49. o.

[2] HL L 282., 1975.11.1., 77. o.

[3] HL L 36., 1999.2.10., 12. o.

--------------------------------------------------
A Bizottság 2197/1999/EK rendelete

(1999. október 15.)

egyes árucikkeknek a Kombinált Nómenklatúra szerinti besorolásáról szóló, 548/89/EGK és 812/89/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1835/1999/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

(1) mivel az 548/89/EGK bizottsági rendelet [3] és a 812/89/EGK rendelet [4] többek között a kötött ruházat Kombinált Nómenklatúrán belüli besorolására vonatkozó intézkedéseket állapít meg;

(2) mivel a Bíróság 1997. november 20-i C-338/95 sz. ítélete [5] foglalkozott a ruhák és hálóruhák besorolásával;

(3) mivel ezért szükséges pontosítani az 548/89/EGK rendelet mellékletének 1., 2. és 3. pontja alatt említett termékek, valamint a 812/89/EGK rendelet mellékletének 1., 2. és 3. pontja alatt említett termékek besorolásának indokolását;

(4) mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

Az 548/89/EGK rendelet melléklete második bekezdésének 1., 2. és 3. pontja, valamint a 812/89/EGK rendelet melléklete második bekezdésének 1., 2. és 3. pontja helyébe a következő bekezdés lép:

"A hálóruhaként történő besorolás kizárt, mivel a kérdéses ruhadarab objektív tulajdonságainál fogva ágyban is és máshol is egyaránt viselhető, és ezért kizárólag vagy alapvetően nem hálóruhaként történő viselésre szánták."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. október 15-én.

a Bizottság részéről

Frederik Bolkestein

a Bizottság tagja

[1] HL L 224., 1999.8.25., 5. o.

[2] HL L 256., 1987.9.7., 1. o.

[3] HL L 60., 1989.3.3., 31. o.

[4] HL L 86., 1989.3.31., 25. o.

[5] Wiener S. I. GmbH v. Hauptzollamt Emmerich (1997(ECR I-6495

--------------------------------------------------